ವ್ಯಾಪಕವಾಗಿ ಹರಡಿದ ಕ್ರಿಶ್ಚೀಯಾನಿಟಿಯು ಪುರಾಣಗಳ ಜನಪ್ರಿಯತೆಯನ್ನು ಕುಗ್ಗಿಸಿಲ್ಲ. ಪುನರುಜ್ಜೀವನದಲ್ಲಿ ಪುನರ್ ಶೋಧಗೊಂಡ ಪ್ರಾಚೀನತ್ವವು, ಒವಿಡ್‌ನ ಕಾವ್ಯವು ದೊಡ್ಡ ಮಟ್ಟದಲ್ಲಿ ಕವಿಗಳ, ನಾಟಕಾರರ, ಸಂಗೀತಗಾರರ ಮತ್ತು ಕಲಾವಿದರ ಮೇಲೆ ಗಾಢ ಪ್ರಭಾವವನ್ನು ಬೀರಿತು. ಪುನರುಜ್ಜೀವನದ ಆರಂಭದ ವರ್ಷಗಳಲ್ಲಿ ಕಲಾವಿದರಾದ ಲಿಯಾನಾರ್ಡೋ ಡಾ ವಿನ್ಸಿ, ಮೈಖಲೇಂಜೆಲೋ ಮತ್ತು ರಫಾಯಿಲ್ ಹೆಚ್ಚು ಸಾಂಪ್ರದಾಯಿಕ ಕ್ರಿಶ್ಚೀಯನ್ ವಿಷಯಗಳ ಜೊತೆಯಲ್ಲೇ ಗ್ರೀಕ್ ಪುರಾಣಗಳ ಪಗಾನ್ ನ ವಿಷಯಗಳನ್ನೂ ಚಿತ್ರೀಸಿದರು. ಲ್ಯಾಟಿನ್ ಭಾಷೆಯಲ್ಲಿ ಮತ್ತು ಒವಿಡ್‌ನ ಕೃತಿಗಳಲ್ಲಿ ಗ್ರೀಕ್ ಪುರಾಣವು ಮಧ್ಯ ಮತ್ತು ಪುನುರುಜ್ಜೀವನದ ಕವಿಗಳಾದ ಪೆಟ್ರಾರ್ಕ್, ಬೊಕಾಸಿಯೋ ಮತ್ತು ಇಟಲಿಯ ಡಾಂಟೆಯ ಮೇಲೆ ಪ್ರಭಾವವನ್ನು ಬೀರಿದವು.

ಉತ್ತರದ ಯೂರೋಪ್‌ನಲ್ಲಿ, ಗ್ರೀಕ್ ಪುರಾಣವು ದೃಶ್ಯ ಕಲೆಯಷ್ಟು ಹಿಡಿತವನ್ನು ಸ್ಥಾಪಿಸದಿದ್ದರೂ ಸಾಹಿತ್ಯದ ಮೇಲೆ ಅದರ ಪ್ರಭಾವ ನಿಸ್ಸಂಶಯವಾಗಿತ್ತು. ಚಾಸರ್ ಮತ್ತು ಜಾನ್ ಮಿಲ್ಟನ್ ನಿಂದ ಪ್ರಾರಂಭಗೊಂಡು ಷೇಕ್ಸ್ಪೀಯರ್ ನಿಂದ ರಾಬಾರ್ಟ್ ಬ್ರಿಡ್ಜಸ್ ವರೆಗೂ 20ನೇ ಶತಮಾನದಲ್ಲಿ ಆಂಗ್ಲರ ಕಲ್ಪನೆಯನ್ನು ಗ್ರೀಕ್ ಪುರಾಣವು ಉದ್ದೀಪಿಸಿದೆ. ಫ್ರಾಂಸ್ ನಲ್ಲಿ ರಾಸೀನ್ ಮತ್ತು ಜರ್ಮನಿಯಲ್ಲಿ ಘೋಥೆ ಪ್ರಾಚೀನ ಪುರಾಣಗಳ ಜೊತೆ ಪುನ: ಕಾರ್ಯನಿರ್ವಹಿಸಿ ಗ್ರೀಕ್ ಡ್ರಾಮಾವನ್ನು ಪುನುರುಜ್ಜೀವಗೊಳಿಸಿದರು. 18ನೇ ಶತಮಾನದಲ್ಲಿ ಗ್ರೀಕ್ ಪುರಾಣಗಳ ವಿರುದ್ಧ ಜ್ಞಾನೋದಯವು ಯೂರೋಪಿನಾದ್ಯಂತ ಹರಡಿತು,ಆದಾಗ್ಯೂ, ಪುರಣಗಳು ನಾಟಕಗಳಿಗೆ ಅದರಲ್ಲೂ ಅನೇಕ ಹ್ಯಾಂಡಲ್ ಮತ್ತು ಮೊಜಾರ್ಟ್ ಸಂಗೀತ ನಾಟಕಗಳನ್ನು ನಡೆಸುವ ಸ್ಥಳ (ಆಪೆರಾ). ಗಳಿಗೆ ಲಿಬ್ರೆಟ್ಟಿ ಬರೆಯುವವರಿಗೆ ಮೂಲ ದ್ರವ್ಯವನ್ನು ಒದಗಿಸುತ್ತಿತ್ತು. 18ನೇ ಶತಮಾನದಷ್ಟು ಹೊತ್ತಿಗೆ ಗ್ರೀಕ್‌ಗೆ ಸಂಬಂದ್ಧಪಟ್ಟಂಗೆ ಎಲ್ಲಕ್ಕೂ ರಮ್ಯತೆ ಒಂದು ಸ್ಫೂರ್ತಿಯ ಸೆಲೆಯಾಗಿ ಮೂಡಿತು ಅದರಲ್ಲಿ ಗ್ರೀಕ್ ಪುರಾಣಗಳು ಹೊರತಾಗಿರಲಿಲ್ಲ. ಬ್ರಿಟೇನ್‌ನಲ್ಲಿ ಗ್ರೀಕ್ ರುದ್ರ ನಾಟಕಗಳು ಮತ್ತು ಹೋಮರ್ ಭಾಷಾಂತರಗಳು ಸಮಕಾಲೀನ ಕವಿಗಳಿಗೆ ಸ್ಪೂರ್ತಿಯನ್ನು ಒದಗಿಸಿದವು, ಅವರುಗಳಲ್ಲಿ (ಆಲ್ಫ್ರೆಡ್ ಲಾರ್ಡ್ ಟೆನ್ನಿಸನ್, ಕೀಟ್ಸ್, ಬೈರನ್ ಮತ್ತು ಶೆಲ್ಲಿ) ಹಾಗೂ ವರ್ಣ ಚಿತ್ರಗಾರರಾದ (ಲಾರ್ಡ್ ಲೇಯ್ಟನ್ ಮತ್ತು ಲಾವ್ರೆನ್ಸ್ ಆಲ್ಮಾ-ಟಡೇಮಾ) ಸೇರಿರುತ್ತಾರೆ. ಕ್ರಿಸ್ಟೋಫ್ ಗ್ಲಕ್, ರಿಚರ್ಡ್ ಸ್ಟ್ರಾಸ್, ಜಾಕ್ವಿಸ್ ಆಫೆನ್‌ಬ್ಯಾಕ್ ಮತ್ತು ಅನೇಕರು ಗ್ರೀಕ್ ಪುರಾಣಗಳ ವಸ್ತುಗಳನ್ನು ಸಂಗೀತಕ್ಕೆ ಅಳವಡಿಸಿದರು. 19ನೇ ಶತಮಾನದ ಅಮೇರಿಕಾ ಬರಹಗಾರರಾದ ಥಾಮಸ್ ಬಲ್ಫಿಂಚ್ ಮತ್ತು ನ್ಯಾಥೇನೀಯಲ್ ಹಾವ್‌ಥೋರ್ನ್ ಮುಂತಾದವರು ಆಂಗ್ಲ ಮತ್ತು ಅಮೇರಿಕಾದ ಸಾಹಿತ್ಯವನ್ನು ಅರ್ಥಮಾಡಿಕೊಳ್ಳಬೇಕಾದರೆ ಉನ್ನತ ದರ್ಜೆಯ ಪುರಾಣಗಳನ್ನು ಅರ್ಥ ಮಾಡಿಕೊಳ್ಳುವುದು ಅನಿವಾರ್ಯ ಎಂದರು. ಇತ್ತೀಚೆಗೆ, ಶ್ರೇಷ್ಠ ಸಾಹಿತ್ಯದ ವಸ್ತುಗಳನ್ನು ನಾಟಕಕಾರರಾದ ಜೀನ್ ಅನೌಲಿಫ್, ಜೀನ್ ಕಾಕ್ಟಾವೊ ಮತ್ತು ಫ್ರಾನ್ಸ್‌ನ ಜೀನ್ ಗಿರಾಡಾಕ್ಸ್, ಅಮೇರಿಕಾದ ಯೂಗಿನೇ ಓ ನೀಯ್ಲ್ ಮತ್ತು ಬ್ರಿಟೇನಿನ ಟಿ. ಎಸ್. ಈಲಿಯಟ್ ಮತ್ತು ಕಾದಂಬರಿಕಾರರಾದ ಜೇಮ್ಸ್ ಜಾಯ್ಸ್ ಮತ್ತು ಆಂಡ್ರೆ ಗೈಡ್ ಅವರುಗಳಿಂದ ಮರು ವ್ಯಾಖ್ಯಾನಗೊಂಡಿದೆ.

ಸೃಷ್ಟಿ ಸಾಂಖ್ಯ ಮತ್ತು ಯೋಗ ಮಹಾಭಾರತದಲ್ಲಿ ;ಸೃಷ್ಟಿ ಮತ್ತು ವೇದ- ಪುರುಷ ಸೂಕ್ತ ಋಗ್ವೇದ ಯಜುರ್ವೇದ ;ಸೃಷ್ಟಿ ಮತ್ತು ಯೋಗ ದರ್ಶನ;ಸೃಷ್ಟಿ ಮತ್ತು ಸಾಂಖ್ಯ ದರ್ಶನ;ಸೃಷ್ಟಿ ಮತ್ತು ವೇದಾಂತ ಅದ್ವೈತ;ಸೃಷ್ಟಿ ಮತ್ತು ಉಪನಿಷತ್;ಸೃಷ್ಟಿ ಮತ್ತು ವಿಜ್ಞಾನಸೃಷ್ಟಿ ಸೆಮೆಟಿಕ್ ಪುರಾಣ;
ಪುರಾತತ್ವದ ಮೂಲಗಳು
ಪಶ್ಚಿಮದ ಕಲೆ ಮತ್ತು ಸಾಹಿತ್ಯದ ಮೂಲಾಶಯ
ಗ್ರೀಕ್ ದೇವತಾಗಣ
ಸಮನ್ವಯದ ದಿಕ್ಕುಗಳು